Adil Benrlitom

Adil ”ScreaM” Benrlitom (s. 2. heinäkuuta 1994) on belgialainen "Valorant"-ammattilainen ja ammattilaisuransa päättänyt ' -ja ' -pelaaja. Hän on ollut penkitettynä Karmine Corp -joukkueessa syyskuusta 2023.
Benrlitom valittiin "Counter-Strike"-uransa aikana kolmesti maailman 20 parhaan pelaajan joukkoon.
Ura.
"Counter-Strike: Global Offensive".
Ensimmäiset vuodet (2012–2014).
Benrlitom aloitti "Global Offensive" -uransa Epsilon Esportsissa syyskuussa 2012 ja vaihtoi neljästi joukkuetta muutaman kuukauden sisään, kunnes siirtyi tammikuussa 2013 VeryGamesiin. Joukkue voitti kesäkuussa RaidCall EMS One Summer 2013 Finals -turnauksen. Benrliotom sai finaalissa Virtus.prota vastaan 38 tappoa ja kuoli 36 kertaa, mistä seurannut 1,11 keskiarvo oli finaalin toisiksi paras. Joukkue sai marraskuussa hopeaa merkittävästä Electronic Sports World Cup 2013 -turnauksesta, kun se hävisi Clan-Mystikille. Joukkue sijoittui ensimmäisestä major-turnauksesta, DreamHack Winter 2013:sta sijalle 3.–4. Benrlitomin keskiarvo oli hävityssä semifinaalissa Ninjas in Pyjamasia vastaan semifinaalin heikoin 0,73. 
Benrlitom liittyi tammikuussa 2014 Titan-joukkueeseen. Joukkue tuli toiselle sijalle merkittävästä Gfinity G3 -turnauksesta elokuussa 2014. Benrlitomin keskiarvo 1,04 oli finaalissa Virtus.prota vastaan joukkueen korkein, ja hän oli joukkueensa ainoa yli yhden keskiarvon saanut pelaaja. Yhteensä hän sai finaalissa 36 tappoa ja kuoli 32 kertaa. Titanista Benrlitom siirtyi takaisin Epsilon Esportsiin syyskuussa. Hänet valittiin vuoden seitsemänneksi parhaaksi pelaajaksi.
Menestysvuodet (2015–2017).
Benrlitom siirtyi Epsilonista toukokuussa 2015. Joukkue voitti saman vuoden syyskuussa Gaming Paradise 2015 -turnauksen. Benrlitom sai finaalissa Natus Vincereä vastaan 19 tappoa. Hän liittyi samoihin aikoihin takaisin Titaniin.
Benrlitom aloitti vuoden 2016 vaihdolla ex-Titan-joukkueeseen kuukaudeksi ja vaihtoi helmikuussa G2 Esportsiin. Joukkue sai toukokuussa hopeaa erittäin merkittävästä ESL Pro League Season 3 - Finals -turnauksesta ja sai tappiorahaa 90 000 dollaria. Benrlitom sai karttavoitoin 3–2 hävityssä finaalissa Luminosityä vastaan 121 tappoa ja kuoli 99 kertaa. Keskiarvo 1,22 oli joukkueen toisiksi paras. G2 voitti noin kuukauden kuluttua Esports Championship Series Season 1 - Finals -turnauksen, Benrlitom valittiin turnauksen parhaaksi pelaajaksi turnauskeskiarvollaan 1,40. Hän sai keskimäärin 0,88 tappoa ja kuoli keskimäärin 0,57 kertaa kierroksella. Hänen keskiarvonsa oli sekä semifinaalissa että finaalissa joukkueen toisiksi paras. Hänet valittiin vuoden yhdeksänneksi parhaaksi pelaajaksi.
Benrlitom vaihtoi helmikuussa 2017 Team EnVyUs -joukkueeseen. Joukkue voitti heinäkuussa merkittävän DreamHack Open Atlanta 2017 -turnauksen ja sai 50 000 dollaria palkintorahaa. Benrlitom sai finaalissa 62 tappoa ja kuoli 37 kertaa, mistä seurannut 1,54 keskiarvo oli ylivoimaisesti finaalin korkein. Hän sai finaalissa tärkeän kolmen tapon puolustuskierroksen ja neljän tapon kierroksen hyökkäyksen auttamiseksi.
Viimeiset aktiivivuodet "Counter-Strikessa" (2017–2020).
Benrlitom edusti viimeisinä "Counter-Strike"-vuosinaan joukkueita LeftOut, NoChance, Uruguay3 ja GamerLegion. Hän pelasi viimeisimmässä vain jotain kuukausia ja kertoi heinäkuussa 2020 vaihtavansa "Valorantiin". Hänen "Counter-Strike"-uransa viimeinen turnaus oli Good Game League, joka pidettiin Poznańissa Puolassa.
"Valorant" (2020–).
Benrlitom aloitti virallisesti "Valorant"-uransa Team Liquidissa. Hän pelasi joukkueessa marraskuulle 2022 asti, jolloin hän vaihtoi Karmine Corpille. Hän on ollut penkitettynä joukkueess syyskuusta 2023. Merkittävimpänä Benrlitom on tullut Liquidin kanssa vuoden 2021 Valorant Champions -turnauksessa sijalle 3.–4.
Lähteet.